Diari Oficial de la Generalitat Valenciana


Sumari del DOGV 7559, del 29-06-2015 (2015/6053)

Informació pública de l'acord pel qual es renuncia a la celebració del contracte número 201306 del procediment obert per a la contractació del servici de realització i subministrament de continguts audiovisuals per a completar la parrilla de programació de Canal Nou i/o Nou/24.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7559

Data del DOGV
:   29-06-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/6053


Data del document
:   22-06-2015

Organisme emissor
:   Radiotelevisió Valenciana (RTVV)

Tipus de document
:   Anunci

Anàlisi jurídica

 Descriptors 

:   * adjudicació de contracte administratiu
    * contracte de serveis

Informació pública de l'acord pel qual es renuncia a la celebració del contracte número 201306 del procediment obert per a la contractació del servici de realització i subministrament de continguts audiovisuals per a completar la parrilla de programació de Canal Nou i/o Nou/24.  
 [2015/6053]  
En relació amb l'expedient de contractació del procediment obert per a la contractació del servici de realització i subministrament de continguts audiovisuals per a completar la graella de programació de Canal Nou i/o Nou/24 de Radiotelevisió Valenciana, SA Unipersonal (RTVV), ref. 201306, l'anunci de licitació del qual va ser publicat en el Diari Oficial de la Comunitat Valenciana número 7084 de data 7 d'agost de 2013, i de conformitat amb el que establix l'article 155 del vigent Reial Decret Legislatiu 3/2011, de 14 de novembre, pel que s'aprova el text refós de la Llei de Contractes del Sector Públic, la Comissió de Liquidació de Radiotelevisió Valenciana, SA Unipersonal en liquidació, amb data 22 de juny de 2015, ha acordat renunciar a la celebració de l'esmentat contracte, deixant sense efecte totes les actuacions realitzades fins al moment, per raons d'interés públic, pel fet que Radiotelevisió Valenciana, SAU es troba en procés de liquidació d'acord amb l'Acord de 28 de novembre de 2013, del Consell, constituït en Junta General d'Accionistes amb caràcter universal de la mercantil Radiotelevisió Valenciana, SAU, pel qual s'adopten determinats acords, publicat en el Diari Oficial de la Comunitat Valenciana de data 28 de novembre de 2013.  
Tot això com a conseqüència de la Sentència 2338/13 (de 4 de novembre, dictada per la Sala Social del Tribunal Superior de Justícia de la Comunitat Valenciana que va declarar nul el procediment d'acomiadament col·lectiu dut a terme per RTVV, determinant el reingrés a l'empresa dels treballadors despedits), la Generalitat Valenciana, mitjançant Llei 4/2013, de 27 de novembre, de la Generalitat, de Supressió de la Prestació dels Servicis de Radiodifusió i Televisió d'Àmbit autonòmic, de Titularitat de la Generalitat, així com de dissolució i liquidació de Radiotelevisió Valenciana, SAU, va suprimir com el seu propi nom indica la prestació dels servicis de radiodifusió i televisió d'àmbit autonòmic de titularitat de la Generalitat, la qual cosa es va executar mitjançant Acord de 28 de novembre de 2013, del Consell.  
  
  
Burjassot, 22 de juny de 2015.- La Comissió de Liquidació de Radiotelevisió Valenciana, SA Unipersonal en liquidació: Carlos F. Cervantes Lozano, Julián Clavel Padró i José María Cerdá Collado.